Konsert við Fróða Hansen í Listastovuni í Miðvági. Við sær hevur Fróði: Mattias Kapnas, Bartal Augustinussen og Per Ingvald Højgaard Petersen. Eftir konsertina verður møguligt at keypa nýggju útgávuna“ Hola” á vinyl. Hetta er fyrsta føroyska útgávan, sum Fróði letur frá sær. Fróði Hansen eisini kendur undir listanavninum Fródi, (føddur 26. septembur 1986) av Argjum er ein føroyskur sangari, sangskrivari og tónleikari. Hann útgav sína fyrstu fløgu í 2013, tá ið Creeping Storm útkom. Trý ár seinni, í 2016, útgav hann fløguna Ultramarine. Í samband við útgávuna hevði hann útgávukonsert á Reinsarínum í Havn. Fróði Hansen er eisini kendur sum forsangari í bólkinum Fródi & The Pink Slips, ið útgav albummið The Mouse í 2012.